 ВРСТА, ТЕХНИЧКЕ КАРАКТЕРИСТИКЕ (СПЕЦИФИКАЦИЈА), КВАЛИТЕТ, КОЛИЧИНА И ОПИС УСЛУГА, НАЧИН СПРОВОЂЕЊА КОНТРОЛЕ И ОБЕЗБЕЂИВАЊА ГАРАНЦИЈЕ КВАЛИТЕТА, РОК И МЕСТО ИЗВРШЕЊА И СЛ.

За јавну набавку услуга у отвореном поступку – Израда и иновација техничке документације у оквиру реализације пројекта изградње бране и акумулације „Ариље – профил Сврачково“
(ЈН 127-2024)
У поступку јавне набавке услуга - Израда и иновација техничке документације у оквиру реализације пројекта изградње бране и акумулације „Ариље – профил Сврачково“ понуђач је дужан да пружи услуге према следећим захтевима:
1. Врста услуга:

Услуге које су предмет ове набавке буду у складу свим важећим регулативама из предметне области – израда пројеката и нацрта, процена трошкова, што обухвата: 
· Актуелизација пројекта цевовода сирове воде од излазног тунела бране до водозахвата „Шевељ“ (идејно решење, идејни пројекат, пројекат за грађевинску дозволу); 

· Израда документације за иновирање антиерозионих радова у сливу акумулације „Ариље“ – II фаза; 

· Израда елабората последица услед изненадног рушења или преливања бране „Ариље – профил Сврачково“. 

2.
Техничке карактеристике (спецификација) услуга, квалитет, количина и опис услуга: 

Предметни послови и услуге морају бити пружене према опису, количинама и техничким спецификацијама наведеним у Пројектном задатку и Обрасцу структуре понуђене цене. 
3.
Начин спровођења контроле и обезбеђивања гаранције квалитета:
Понуђач је обавезан да услуге пружа стручно и квалитетно, у складу са важећим прописима, стандардима и техничким нормативима, који се односе на предметне услуге.

Понуђач је обавезан да омогући вршење контроле над пружањем услуга у складу са законским и подзаконским прописима и да поступи по свим примедбама наручиоца на квалитет пружених услуга.
Праћење реализације уговора подразумева праћење испуњења свих уговорених обавеза уговорних страна на начин предвиђен уговором (обим, рок, квалитет, плаћања, потписивање примопредајног записника и сл.).

4.
Рок пружања услуга:

Рок пружања услуга не може бити дужи од 6 месеци од дана закључења уговора. 
